*Artikkelen er om et skuespill fra 1933, og ikke sommerspillet av Finn Bø med samme navn på Centralteatret i 1953. Siste par ut er også en barnelek.* 
***Siste par ut*** (originaltittel: «Musical Chairs») er et tragikomisk skuespill i tre akter av den engelske dramatikeren Ronald Mackenzie.

Originalversjonen
-----------------

Stykkets originaltittel «Musical chairs» er den engelske betegnelse på barneleken «stolleken». *Siste par ut* hadde urpremiere den 1. april 1932 ved Criterion Theatre i London. Det var skrevet av den engelske Ronald MacKenzie (1903–1932) tilegnet den britiske skuespiller John Gielgud (1904–2000). MacKenzie omkom samme høsten i en bilkollisjon sør i Frankrike.

Handling
--------

Stykket handler om forholdet mellom den amerikanske *Irene Baumer* spilt av Gerd Egede-Nissen (1895–1988) og den nevrotiske musiker og *Joseph Schindler* spilt av Odd Frogg (1901–34). Joseph er stebror til Irene's forlovede *Geoffrey Preston*. Stesøstera *Mary Preston* er forelsket i *Joseph* og kaster seg i elven, hvorpå *Joseph* drukner i forsøket på å redde *Mary*. All handling i stykket skjer i stuen til Schindlers hjem, som er beliggende i det ukrainsk-polske Galicia (Sentral-Europa). Faren *Vilhelm Schindler* er gift for annen gang og tungt inne i oljeleting, et tema som kaster mørke skygger.

Nationaltheaterets oppsetning i 1933
------------------------------------

Det ble satt opp i Norge første gang i regi av Gerda Ring (1891–1999). Den norske premiere fant sted på Nationaltheatret den 13. april 1933, og stykket gikk tjuetre ganger det året.

* Gerd Egede-Nissen (1895–1988), her i rollen som Irene Baumer Gerd Egede-Nissen (1895–1988), her i rollen som *Irene Baumer*
* Odd Frogg (1901–34), her i rollen som Joseph Schindler Odd Frogg (1901–34), her i rollen som *Joseph Schindler*

I andre roller finner vi
Erling Drangsholt (1885–1950) som *Vilhelm Schindler*,
Kirsten Monrad-Aas (1889–1963) som *Grace Schindler*,
Harald Schwenzen som *Geoffrey Preston*,
Hilde Solheim (1904–84) som *Mary Preston*,
Ragnhild Hald som Schindlers hushjelp *Anna*, og
Joachim Holst-Jensen som *Samuel Plagett* i firmaet Express Oil, Ltd.

Andre oppsetninger
------------------

Stykket ble også oppført på Blancheteatern i Stockholm samme året med tittelen «Hele havet stormar», som er den svenske betegnelsen på «Stolleken». Det britiske TV-selskapet BBC lagde film av stykket i 1947.

Referanser
----------

1. 1 2  «SISTE PAR UT (13.04.1933) | Nationaltheatrets forestillingsarkiv». *forest.nationaltheatret.no*. Besøkt 14. april 2019.
2. ↑  Rønneberg, Anton; Nationaltheatret (1949). *Nationaltheatret gjennom femti år*. Oslo: Gyldendal. s. 244.
3. ↑  Basil Bartlett as Joseph Schindler, and Meriel Forbes-Robertson as Irene Baumer in Musical Chairs
4. ↑  I act very badly sometimes i The Telegraph den 12. mars 2004.
5. ↑  *From roadmender to playwright. Mr. Ronald MacKenzie's tragic death. Car smash in France* i Nottingham Evening Post den 13. augustus 1932.
6. ↑  Rønneberg, Anton (1902-1989) (1949). *Nationaltheatret gjennom femti år*. Oslo: Gyldendal.
7. ↑  *"Musical chairs". A new play at the Garrick* i The Argus Melbourne, 22. januar 1934.
8. ↑  Musical chairs i Internet Movie Database